Syed Mahadzir Syed Ibrahim

SYED MAHADZIR SYED IBRAHIM atau nama penanya SMAHADZIR, SMSI dan IBNU IBRAHIM AT-TAWARI dilahirkan pada 22 Januari 1961 di Sungai Tawar, Kedah, merupakan penulis yang produktif dan prolifik di Malaysia. Novelnya 'Lestari Bukit Menghijau' telah dipilih oleh Kementerian Pelajaran Malaysia menjadi teks Komsas di sekolah menengah Zon Timur (Pahang, Johor, Kelantan dan Terengganu) untuk pelajar tingkatan dua mulai tahun 2011.

Pendidikan
Beliau memulakan alam persekolahannya di SK Tawar, Baling, Kedah (1968), SK Kota Bukit, Sik, Kedah (1969-1972), SM Sultan Abdul Halim (SMSAH), Jitra, Kedah (1974-1978), Institut Teknologi Mara (ITM), Shah Alam, Selangor (1979-1982) - Diploma Kajian Seni Reka Perindustrian dan Universiti Putra Malaysia (UPM) (1984-1988) - Sarjana Muda Linguistik. Beliau pernah bertugas sebagai Pegawai Penerangan di Jabatan Perhubungan Awam Lembaga Letrik Negara, Pengurus Editorial di Pertubuhan Makanan dan Pertanian Bangsa-bangsa Bersatu (FAO) dan beberapa buah syarikat penerbitan swasta. Beliau juga merupakan Tokoh Penggiat Seni Budaya Negeri Selangor 2022 (Kategori Penyelidik Seni Budaya dan Puisi Melayu Tradisional), Naib Pengerusi Persatuan Puisi Melayu Tradisional Malaysia (PUTRA), Ketua Fasilitator Program Penghayatan Sastera & Budaya (PPSB)/PLKN, Dewan Bahasa Pustaka dan Jabatan Latihan Khidmat Negara, mantan Setiausaha Persatuan Penulis dan Kebajikan Negeri Selangor (KEMUDI), EXCO dan Penyelidik Budaya Majlis Kebudayaan Negeri Selangor, dan Setiausaha Persatuan Penggiat Seni Budaya Daerah Kuala Langat (PESAT).

Penglibatan Bidang Budaya
Sebagai seorang yang aktif dalam bidang budaya, beliau sering dijemput sebagai penceramah dan pembimbing bengkel pengucapan awam, bengkel penulisan teks ucapan, bengkel apresiasi puisi moden dan tradisional, hakim sayembara mendeklamasi puisi, pidato, bercerita, tarian tradisional, teater kanak-kanak, nyanyian lagu-lagu patriotik, dan pantun peringkat daerah, negeri dan juga kebangsaan anjuran Dewan Bahasa Pustaka (DBP), Gabungan Persatuan Penulis Malaysia (GAPENA), Persatuan Penulis dan Kebajikan Negeri Selangor (KEMUDI) jabatan-jabatan kerajaan, swasta, dan lain-lain lagi.

Penglibatan beliau dalam bidang Puisi Melayu Tradisional bermula sejak tahun 2005 apabila dilantik menjadi Ketua Fasilitator Program Penghayatan Sastera dan Budaya (PPSB) (2005-2013), iaitu salah satu modul khas dalam Program Latihan Khidmat Negara (PLKN) yang dikendalikan oleh Dewan Bahasa dan Pustaka di kesemua kem PLKN di seluruh Selangor. Beliau terlibat sebagai penceramah dan pembimbing modul program tersebut dan telah mengetengahkan puisi sebagai teras program khususnya puisi moden dan puisi tradisional. Secara tidak langsung, penyebaran dan pemasyarakatan puisi moden dan tradisional pada masa itu berkembang, dan telah melahirkan ramai bakat muda dan tenaga pengajar yang berketerampilan dalam bidang puisi. 

Beliau banyak mengendalikan bengkel pengucapan awam, penulisan teks ucapan, lokakarya apresiasi puisi tradisional dan moden di sekolah (rendah dan menengah) dan institusi pengajian tinggi, termasuk institusi pendidikan guru, kolej dan universiti. Turut menerima undangan mengendalikan bengkel pengucapan awam, penulisan teks ucapan, dan lokakarya puisi tradisional dan moden daripada pelbagai agensi atau jabatan kerajaan seperti Bank Negara Malaysia (BNM), Polis Diraja Malaysia (PDRM), Universiti Malaysia Kelantan (UMK), Universiti Malaya (UM), Universiti Kebangsaan Malaysia (UKM), Universiti Teknologi Mara (UiTM), Politeknik Merlimau, Lembaga Lebuhraya Malaysia (LLM), Jabatan Kimia Malaysia, Jabatan Kebudayaan dan Kesenian Negara, Jabatan Penjara Malaysia, Majlis Perbandaran Kuala Langat (MPKL), Perpustakaan Negara Malaysia, Perbadanan Perpustakaan Awam Selangor (PPAS), Perpustakaan Daerah Kuala Langat, Jabatan Pendidikan Daerah dan Negeri dan banyak lagi.

Beliau juga seringkali diundang menjadi hakim pertandingan, sama ada di peringkat sekolah atau institut pengajian tinggi (IPT), peringkat daerah, negeri dan kebangsaan. Beliau merupakan hakim Pertandingan Puisi Sekolah Menengah Peringkat Kebangsaan Kategori Syair selama lima tahun berturut-turut (2014-2018), hakim untuk pertandingan yang sama di peringkat negeri seperti Pulau Pinang (2016), Negeri Sembilan (Sajak dan Syair 2019), Selangor (Sajak dan Syair 2017-2020), Wilayah Persekutuan (Sajak dan Syair 2019), Perak (Sajak dan Syair 2016-2019), Kedah (2016-2017), Terengganu (2017), Pahang (2018), Hakim Sayembara Penyampaian Syair Peringkat Politeknik Malaysia (Politeknik Jitra, September 2017), Hakim Sayembara Penyampaian Syair Peringkat Politeknik Malaysia (Politeknik Sultan Haji Amad Shah, Kuala Lipis, Pahang 2019), Hakim Sayembara Penyampaian Syair sempena Festival Citra Siswa (Universiti Teknologi Petronas (UTP), 2018), Hakim Sayembara Syair sempena Karnival Bahasa dan Sastera Peringkat IPT anjuran Universiti Malaya (UM: 2017) dan lain-lain lagi.

Lokakarya, Penghakiman dan Penulisan

Penglibatan beliau dalam bidang Puisi Melayu Tradisional bermula sejak tahun 2005 apabila dilantik menjadi Ketua Fasilitator Program Penghayatan Sastera dan Budaya (PPSB) (2005-2013), iaitu salah satu modul khas dalam Program Latihan Khidmat Negara (PLKN) yang dikendalikan oleh Dewan Bahasa dan Pustaka di kesemua kem PLKN di seluruh Selangor. Beliau terlibat sebagai penceramah dan pembimbing modul program tersebut dan telah mengetengahkan puisi sebagai teras program khususnya puisi moden dan puisi tradisional. Secara tidak langsung, penyebaran dan pemasyarakatan puisi tradisional pada masa itu berkembang, dan telah melahirkan ramai bakat muda dan tenaga pengajar yang berketerampilan dalam bidang puisi.  

Beliau banyak mengendalikan bengkel apresiasi puisi tradisional dan moden di sekolah (rendah dan menengah) dan institusi pengajian tinggi, termasuk institut pendidikan guru, kolej dan universiti. Beliau turut menerima undangan mengendalikan bengkel puisi tradisional dan moden daripada pelbagai agensi atau jabatan kerajaan seperti Lembaga Lebuhraya Malaysia (LLM), Bank Negara Malaysia (BNM), Jabatan Kimia Malaysia, Jabatan Kebudayaan dan Kesenian Negara, Jabatan Penjara Malaysia, Majlis Perbandaran Kuala Langat (MPKL), Perpustakaan Negara Malaysia, Perbadanan Perpustakaan Awam Selangor (PPAS), Perpustakaan Daerah Kuala Langat, Jabatan Pendidikan Daerah dan Negeri dan banyak lagi.

Beliau juga seringkali diundang menjadi hakim pertandingan, sama ada di peringkat sekolah atau institut pengajian tinggi (IPT), peringkat daerah, negeri dan kebangsaan. Beliau merupakan hakim Pertandingan Puisi Sekolah Menengah Peringkat Kebangsaan Kategori Syair selama lima tahun berturut-turut (2014-2018), hakim untuk pertandingan yang sama di peringkat negeri seperti Pulau Pinang (2016), Negeri Sembilan (Sajak dan Syair 2019), Selangor (Sajak dan Syair 2017-2020), Wilayah Persekutuan (Sajak dan Syair 2019), Perak (Sajak dan Syair 2016-2019), Kedah (2016-2017), Terengganu (2017), Pahang (2018), Hakim Sayembara Penyampaian Syair Peringkat Politeknik Malaysia (Politeknik Jitra, September 2017), Hakim Sayembara Penyampaian Syair Peringkat Politeknik Malaysia (Politeknik Sultan Haji Amad Shah, Kuala Lipis, Pahang 2019), Hakim Sayembara Penyampaian Syair sempena Festival Citra Siswa (Universiti Teknologi Petronas (UTP), 2018), Hakim Sayembara Syair sempena Karnival Bahasa dan Sastera Peringkat IPT anjuran Universiti Malaya (UM: 2017) dan lain-lain lagi.

Bidang penulisan beliau ialah cerpen, esei, makalah, puisi, skrip drama radio, skrip drama pentas dan novel. Karya-karya beliau telah dibukukan dalam 19 buah antologi cerpen persendirian, 33 buah novel, 12 buah antologi cerpen bersama, 35 buah antologi sajak bersama, 18 buah antologi cerita rakyat, 17 buah antologi cerpen bersama diterjemahkan ke dalam bahasa Inggeris, 16 buah buku kanak-kanak, 15 buah buku umum, 6 buah buku motivasi bersama dan 42 buah buku berunsur agama, sejarah dan konspirasi. Antara kejayaan beliau dalam bidang penulisan ialah puisi beliau Diari Lama dan Kita Umpama Sehelai Daun telah terpilih untuk Edisi Pelajar Antologi bagi Komponen Sastera dalam Bahasa Malaysia Sekolah-sekolah Kementerian Pelajaran Malaysia kegunaan tahun 2010 dan 2015, dimuatkan dalam antologi Kasut Kelopak Jantung dan antologi Kuingin Berterima Kasih. 

Manakala novel beliau Lestari Bukit Menghijau telah terpilih untuk Edisi Pelajar Novel Komponen Sastera dalam Bahasa Malaysia kegunaan tahun 2011 bagi para Pelajar Tingkatan Dua Sekolah-sekolah Kementerian Pelajaran Malaysia Zon Timur (Melaka, Johor, Pahang, Terengganu, dan Kelantan). Cerpen Cinta Kak Ngah Beralih Arah telah memenangi Hadiah Penghargaan Sastera Utusan Melayu/Public Bank 1996, anjuran Utusan Melayu Sdn Bhd, Syair Anak Bertuah Bentala Merdeka telah memenangi hadiah utama dalam Pertandingan Karya Seni Kreatif Puisi Kebangsaan anjuran Permodalan Nasional Berhad (PNB) 1999, dan cerpen Bintang Kemerlap di Puncak Grande Bibliotheque telah memenangi hadiah pertama Sayembara Cerpen Jubli Emas 50 Tahun RIDA/MARA (2000). 

Novel beliau Putat Ugai telah memenangi tempat ketiga Sayembara Menulis Novel & Skrip Drama Kanak-kanak dan Remaja 2011 anjuran Dewan Bahasa dan Pustaka (Kategori Novel Kanak-kanak). Puisi Terengganu Bentala Berbudi pula telah memenangi tempat kedua dalam Sayembara Menulis Puisi Tahun Melawat Terengganu 2013, anjuran Kerajaan Negeri Terengganu Darul Iman dan Persatuan Sasterawan Terengganu (PELITA) sempena Tahun Melawat Terengganu (TMT). Manakala skrip drama pentas Tokek telah memenangi hadiah penghargaan Sayembara Menulis Karya Kreatif Kanak-kanak dan Remaja 2015 kategori Skrip Drama Pentas Kanak-kanak anjuran Dewan Bahasa dan Pustaka.

Selama bergiat di dalam bidang penulisan, beliau telah berjaya memenangi sekitar 43 anugerah dari pelbagai agensi, iaitu:

Penceramah, Pembimbing dan Fasilitator

Hakim Pertandingan Puisi Moden (Sajak) dan Tradisional (Syair)

HASIL KARYA YANG TELAH DITERBITKAN

Buku Antologi Cerpen (Perseorangan)

Buku Antologi Cerpen (Bersama)

Novel

Buku Kompilasi Cerita Rakyat

Buku Antologi Cerpen Bersama (Terjemahan)

Buku Kanak-kanak

Buku-buku Umum

Buku Antologi Sajak (Bersama)

Buku-buku Motivasi (Bersama)

Buku-buku Berunsur Agama, Sejarah dan Konspirasi

Karya-karya Eceran

Cerpen

Puisi

Kepakaran Lain

Mahir bersyair, bernazam, bergurindam dan berseloka dalam semua irama (menguasai 11 irama syair, 3 irama nazam, 2 irama gurindam dan 3 irama seloka) sehingga dijemput ke seluruh Malaysia untuk mengajar para pelajar sekolah, universiti, kakitangan kerajaan dan sesiapa saja yang berminat. Seterusnya diberi kepercayaan menjadi hakim untuk pertandingan-pertandingan peringkat sekolah, IPG, kolej, universiti, jabatan kerajaan, daerah, negeri dan juga kebangsaan.

Penglibatan Dalam Persatuan/Badan/Pertubuhan/Komuniti

Jemputan Media

Jemputan Deklamasi Puisi Moden dan Tradisional

Rujukan

Penulis Malaysia